Det eneste kjente bildet av Seattle, fra 1864.
**Seattle** (født ca. 1786, død 7. juni 1866) var leder for de nordamerikanske duwamish- og suquamish-stammene i den nåværende USA-amerikanske staten Washington. Skrivemåten Seattle er en anglifisering av lushootseednavnet *Si'ahl*, også skrevet Sealth, Seathle, Seathl og See-ahth (uttalt IPA: [ˈsiʔaːɬ]).

Byen Seattle i delstaten Washington er oppkalt etter han. Etter sin død er høvding Seattle særlig kjent for en tale og et brev til USAs president som angivelig skal ha blitt forfattet av han hvor han tar til orde for urbefolkningens rett til land og til forsvar for økologisk bevissthet. Hva Seattle faktisk har uttalt har gått tapt og er blitt sterkt omskrevet i oversetting og viderefortelling. Som historisk kilde regnes Seattles brev til presidenten som et falsum. 

> *Hvordan kan du kjøpe eller selge himmelen – varmen fra jorden? Tanken er fremmed for oss. Vi eier ikke luftens renhet eller glitteret i vannet. Hvordan kan du da kjøpe det av oss? (...) Hvis jeg bestemmer meg for å akseptere, vil jeg stille en betingelse. Den hvite mann må behandle dyrene som om de var hans brødre. Jeg er en villmann og forstår ikke at noe annet kan være riktig.*
> 
> 
> utdrag av norsk oversetting av den kjente, men forfalskede talen tillagt høvding Si'ahl
> 
>

Seathl-brevet i norsk miljødebatt
---------------------------------

Seathl-brevet, med innledningen «*hvem eier luftens renhet og glitteret i vannet*» ble oversatt av Ragnar Frislid og utgitt i Norges Naturvernforbunds tidsskrift Norsk Natur 1/74. I 1975 ble brevet gitt som examen artiumsstiloppgave i videregående skole.
I 1991 ble talen utgitt i særtrykk med forord av Petter Nome med undertittelen «den vakreste tale om det vakreste vi har». Erik Dammann siterte Seattle-brevet i en bok fra 1976 hvor han skrev «Er det ikke på tide det begynner å demre for oss at dette brevet gir uttrykk for et *mer* avansert syn enn det som ligger bak våre forfedres unyanserte naturplyndring og ensidige forherligelse av teknikk og tall.» Brevet har blitt parafrasert av Kystaksjonen i 2014, adressert til «*Den store høvding i Molde har gjort det klart at han ønsker å overta våre fiskeressurser.*»

I 2016 ble et utdrag av talen gitt som sentralt gitt eksamensoppgave i norsk. I oppgaveteksten ble talen ikke fremstilt som en beretning fra høvdingen, men som tekst som gir uttrykk for holdninger i miljøbevegelsen i USA på 1970-tallet.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Korean Authority File, National Library of Korea ID KAC201600876[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id seattle-20, besøkt 9. oktober 2017[Hentet fra Wikidata]
4. ↑   Encyclopædia Britannica Online, oppført som Seattle American Indian chief, Encyclopædia Britannica Online-ID biography/Seattle-American-Indian-chief, besøkt 9. oktober 2017[Hentet fra Wikidata]
5. ↑   Seattle (1786?–07 June 1866), leader of the Coast Salish-speaking Duwamish tribe of east central Puget Sound, oppført som Seattle, leader of the Coast Salish-speaking Duwamish tribe of east central Puget Sound, besøkt 9. oktober 2017[Hentet fra Wikidata]
6. ↑   Find a Grave, oppført som Chief Seattle, Find a Grave 2541, besøkt 9. oktober 2017[Hentet fra Wikidata]
7. ↑  Johnsen, Egil Børre 1936- (1979). *Tekstanalyse: en innføring bygd på ti artiumsoppgaver*. Oslo: Aschehoug. ISBN 8203117759.
8. ↑  Seattle høvding; Myklebust, Terje (1991). *Vi er en del av jorden*. Oslo: Ex libris. ISBN 8273843505.
9. ↑  Erik Dammann Ny livsstil - og hva så ? : om samfunnsutviklingen fra en ny og bedre livsstil til en ny og bedre verden side 52-55
10. ↑  Hansen, Olaf Terje (4. mars 2014). «Hvem eier luftens renhet og glitteret i vannet?». *Dagbladet.no* **(norsk)**. Besøkt 22. oktober 2017.
11. ↑  «Eksamen Nynorsk side 2 4. Bokmål side 5 7. Felles vedlegg side PDF». *docplayer.me*. Besøkt 21. oktober 2019.

Litteratur
----------

* Eli Gifford *The Many Speeches of Chief Seattle (Seathl): The Manipulation of the Record on Behalf of Religious, Political and Environmental Causes* 2015 ISBN 1518749496
* Albert Furtwangler *Answering Chief Seattle* University of Washington Press 1997 ISBN 0295976330

Eksterne lenker
---------------

* (en) Chief Seattle – kategori av bilder, video eller lyd på Commons Rediger på Wikidata

* (en) Chief Seattle – galleri av bilder, video eller lyd på Commons Rediger på Wikidata

|  |  |
| --- | --- |
| Wikisource | (en) Chief Seattle's Speech – originaltekster fra den engelskspråklige Wikikilden |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** BIBSYS **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** MusicBrainz **·** Discogs **·** Hymnary
 |